Document ID: 32010R0983

REGULAMENTUL (UE) NR. 983/2010 AL COMISIEI
din 3 noiembrie 2010
de modificare a Regulamentului (UE) nr. 185/2010 de stabilire a măsurilor detaliate de implementare a standardelor de bază comune în domeniul securității aviației
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 300/2008 al Parlamentului European și al Consiliului din 11 martie 2008 privind norme comune în domeniul securității aviației civile și de abrogare a Regulamentului (CE) nr. 2320/2002 (1), în special articolul 4 alineatul (3),
întrucât:
(1)
În conformitate cu Regulamentul (CE) nr. 272/2009 al Comisiei din 2 aprilie 2009 de completare a standardelor de bază comune în domeniul securității aviației civile prevăzute în anexa la Regulamentul (CE) nr. 300/2008 al Parlamentului European și al Consiliului (2), Comisia recunoaște echivalența standardelor de securitate aviatică ale țărilor terțe cu condiția îndeplinirii criteriilor prevăzute în regulamentul menționat.
(2)
Comisia a stabilit că Statele Unite ale Americii îndeplinesc criteriile enumerate în partea E din anexa la Regulamentul (CE) nr. 272/2009.
(3)
Comisia trebuie să informeze fără întârziere autoritățile naționale competente în domeniul securității aviației în cazul în care deține informații conform cărora standardele de securitate aplicate de respectiva țară terță, cu impact semnificativ asupra nivelurilor generale de securitate a aviației în Uniune, nu mai sunt echivalente cu standardele de bază comune în domeniul securității aviației.
(4)
Autoritățile competente ale statelor membre trebuie notificate fără întârziere atunci când Comisia deține informații credibile cu privire la acțiunile întreprinse pentru restabilirea echivalenței standardelor de securitate aviatică relevante, inclusiv cu privire la măsurile compensatorii aplicate de țara terță.
(5)
Prin urmare, Regulamentul (UE) nr. 185/2010 al Comisiei (3) trebuie modificat în consecință.
(6)
Măsurile prevăzute de prezentul regulament sunt conforme cu avizul Comitetului pentru securitatea aviației civile,
ADOPTĂ PREZENTUL REGULAMENT:
Articolul 1
Anexa la Regulamentul (UE) nr. 185/2010 se modifică în conformitate cu anexa la prezentul regulament.
Articolul 2
Prezentul regulament intră în vigoare la 1 aprilie 2011.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 3 noiembrie 2010.

Labels: 7
8
18